<classify> MAMLAKA ya Mawasiliano Tanzania TCRA imeagizwa kufanya ukaguzi wa kushitukiza kwenye mabasi ya abiria, kubaini yanayoendela kusafi risha barua, vifurushi na vipeto bila kuwa na leseni.Agizo limetolewa na Naibu Waziri wa Ujenzi, Uchukuzi na Mawasiliano, Atashasta Nditiye. Alisema bado kuna baadhi ya mabasi yanayotoa huduma hiyo bila kuwa na leseni. Akifungua mkutano wa siku tatu wa Baraza la Wafanyakazi na Postamasta Mkuu wa Shirika la Posta Tanzania, Nditiye alisema pamoja na mwaka jana kupiga marufuku mabasi ya abiria ambayo hayana leseni kufanya biashara hiyo, bado yameendelea.Mwaka jana nilipiga marufuku mabasi ya abiria, ambayo hayana leseni ya kufanya huduma ya kusafirisha barua, vifurushi na vipeto kuacha biashara hiyo, lakini nimebaini kuwa baadhi ya mabasi bado yanaendelea kufanya hiyo biashara. Ni marufuku kampuni ambayo inafanya huduma hiyo bila leseni na sheria inakataza,alisema.Aliagiza TCRA kuhakikisha inafanya ukaguzi wa mara kwa mara na wa kushitukiza, endapo basi lolote litakamatwa likifanya shughuli hizo basi lichukuliwe hatua za kisheria.Nawaagiza TCRA kufanya ukaguzi wa kushtukiza kwenye mabasi hayo, wanatakiwa kufanya mkama wenzao LATRA Mamlaka ya Usafiri wa Ardhini ambao wanaamka asubuhi na kwenda kufanya ukaguzi. Kampuni yoyote ikikutwa inafanya shughuli hizo kinyume na sheria, ichukuliwe hatua za kisheria haraka,aliagiza.Aidha, Nditiye aliwataka wafanyakazi wa Shirika la Posta Tanzania, kuongeza ufanisi na tija kwenye shirika lao ili kuongeza gawio serikalini na kuongezeka kipato cha wafanyakazi. Postamasta Mkuu wa shirika hilo, Hassan Mwangombe alisema mwanzoni mwa mwezi ujao, shirika litaingia rasmi kutoa huduma kidijitali.Alisema tayari mifumo yote ya Teknolojia ya Habari na MawasilianoTehama, imefungwa na kuungaisha ofisi zote za shirika hilo la kuwa kwa sasa wapo katika majaribio.Mwishoni mwa mwezi huu au mwanzoni mwa mwezi ujao, Shirika la Posta Tanzania litaingia kiditijatili, tutakuwa tunatoa huduma zetu kwa mtandao, kwa sasa tuko katika majaribio , hivyo tutakuwa na App yetu,alisema.Alisema pia shirika liko katika mkakati wa kufanya mabadiliko makubwa ya kimuundo na mfumo wa utendaji, ambao umelenga kuboresha shughuli kwa kufanya kazi kwa ujuzi na tija zaidi.  <topic>: kitaifa 